ዘድንቖም ስነ-ጥበባውያን ገዛኢ፡ ኩሎም ኤርትራውያን ገጠምቲ ነናቶም ብልጫን ፍሉይነትን ከም ዘለዎም ብምእማን ዝተፈላለየ ገጻት ህይወትን፡ ዕምቆት ጥበብን ስለዘርእዩኻ ሃብቲ እዮም ይብል። ንግጥምታት መለስ ንጉሰ፡ በየነ ሃይለ፡ ሰሎሞን ድራርን ኣስመሮም ሃብተማርያምን ከምዝመራመረሉን ከምዝመሃረሉን ይሕብር። ናይ መምህር ተኽለ ተኸስተ 'ማትሪክ ኮይንኪ ምጽኒ' እትብል ግጥሚ ግን ፈጺሙ ከም ዘይርስዓ ይዛረብ። እታ ግጥሚ ንዓለም ዝገጠመላ እያ። "ብኹሉ ፈትንንኒ፡ ብድላይኪ ምጽኒ!" ዝብል መልእኽቲ ኣለዋ" ክብል ድማ ይዝክራ። ገጣሚት ሳባ ኪዳነ ብዛዕባ ሓደ ነዲኡ ልመና ከብርያ ናብ ጎደና ዝወጽአ ብላህጅኡ ዝልምን ሕጻን ዝጸሓፈታ ግጥሚ እውን ኣብ ዝኽሩ ኣላ። እቲ ቖልዓ፡ ኣብ ክንድቲ እቲ ሓላፍት ዘይተሰምዖ ኣቡኡ ኮይኑ፡ ነዲኡ ከብርያን ክብሪ ክህባን ዝፈተነ ሕጻን ከምዘይርስዖ ይዛረብ። ገዛኢ፡ ካብ ኤርትራ ምስ ወጽአ፡ ኣብ ደገ ምስ ብዙሓት መንእሰያት ገጠምቲ ተራኺቡ'ዩ። ስለዝኾነ ናይ መኖም ግጥሚ ደስ ይብለካ?
